Rajavartiolaitoksen kiinteistötointa selvittävä työryhmä

Asettaminen	
	Valtiovarainministeriö on tänään asettanut työryhmän selvittämään valtion kiinteistöhallintotyöryhmän muistio (VM:n työryhmämuistio 24/98) pohjalta Rajavartiolaitoksen kiinteistötointa sekä tekemään yksityiskohtaiset ehdotukset Rajavartiolaitoksen kiinteistövarallisuuden tarkoituksenmukaisesta hallinnointitavasta.	

Toimikausi	
	1.1.2005 - 30.8.2005  	

Tausta	
	Valtion kiinteistöhallintotyöryhmän muistion mukaan valtion toimitilat ja niihin välittömästi liittyvät metsä- ja maa-alueet siirretään pääosin Senaatti-kiinteistöille, muut metsä- ja maa-alueet Metsähallitukselle. Kiinteistöasioita hoitava henkilöstö jää osittain virastoihin. Käyttäjäviraston budjettiin tehdään todellisia lisävuokria vastaava menokehysten korjaukset. 

Rajavartiolaitos toimii tällä hetkellä valtion kiinteistövarallisuutta hallinnoivana haltijavirastona. Sen kiinteistöhallinto on organisoitu osaksi toiminnan johtamista. Kiinteistöhallinnossa on siirrytty vuokratilojen ja palvelujen käyttöön siellä, missä siihen on ollut tarjontaa ja se on ollut toiminnan kannalta tarkoituksenmukaista. Rajavartiolaitos on kirjeellään 2462/04/3.11.1998 vedonnut toiminnan tarkoituksenmukaisuuteen ja taloudellisuuteen.

Tavoitteet	
	Tavoitteena on selvittää Rajavartiolaitoksen kiinteistöhallintotapa siten, että valtion kiinteistöjen hallinnointi tulee järjestetyksi tarkoituksenmukaisella tavalla. Järjestelyn tulee tukea rajavartiolaitoksen päätehtävien mukaista toimintaa, taloudellisuutta ja joustavaa henkilöstövoimavarojen käyttöä.

Aikataulun osalta tavoitteena on, että työryhmän ehdotukset voidaan ottaa huomioon päätöksenteossa vuonna 2006 siten, että mahdolliset muutokset voidaan sisällyttää viimeistään vuoden 2008 talousarvioon.

Tehtävä	
	Työryhmän tehtävänä on jatkaa valtion kiinteistöhallinnan organisoinnin selvittämistä. Työryhmän selvitystyössä otetaan huomioon ne vaikutukset ja toimenpiteet, jotka aiheutuisivat rajavartiolaitoksen nykyisen kiinteistötoimen muuttamisesta Valtion kiinteistöhallintotyöryhmän muistion esittämällä tavalla. 

Selvitystyössä otetaan erityisesti huomioon
- rajavartiolaitokselle vuokrattavien tilojen vuokrataso (vuokramalli)
- palvelussuhdeasunnot
- vaikutukset henkilöstön siirtovelvollisuusjärjestelyn ylläpitoon
- rajavartiolaitoksen nykyisen kiinteistöhenkilöstön asema 
- erityiskohteet ja rakenteet
- peruskorjaus- ja uusinvestointitarpeet seuraavalle 5 -vuotiskaudelle
- järjestelyjen kustannus- ja palvelutasovertailut.

Organisointi	
		Puheenjohtaja Jukka Jaakkola, kommodori, Rajavartiolaitoksen esikunta 	
		Jäsenet:	
		Jukka Aalto, suunnittelupäällikkö, sisäasiainministeriö 	
		Ismo Kurki, everstiluutnantti, sisäasiainministeriö, rajavartio-osasto 	
		Kirsti Vallinheimo, neuvotteleva virkamies, valtiovarainministeriö 	
		Arja Virtanen, lakiasiainpäällikkö, Senaatti-kiinteistöt 	
		Hanna Rouhiainen, kiinteistöasiantuntija, Metsähallitus 	
		Sihteeri Jarkko Leinonen, asiakaspäällikkö, Senaatti-kiinteistöt 	
		
	Työryhmän tulee kuulla asiantuntijoina seuraavia:
Majuri Mikko Karkia, Rajavartiolaitos (K-SR)
Kiinteistöpäällikkö Hannu Mustala, Rajavartiolaitos
Teknikkokapteeni Esko Haverinen, Rajavartiolaitos (LR)
Kiinteistöesimies Kaarlo Lihavainen, Rajavartiolaitoksen henkilöstöjärjestöt (VAL)

Työryhmä oikeutetaan kuulemaan tarvittavia muita asiantuntijoita ja ottamaan tarpeellinen määrä muita sihteereitä. Selvitystyö tehdään virkatyönä.	

Kustannukset ja rahoitus	
	Menot maksetaan momentilta 28.01.21.	

	Valtiovarainministeri	Antti Kalliomäki	

	
	Valtiosihteeri kansliapäällikkönä	Raimo Sailas	

	

JAKELU	
	Työryhmän puheenjohtaja ja jäsenet	

TIEDOKSI	
	Valtiovarainministeriö
- budjettiosasto
- hankerekisteri
Sisäasiainministeriö
Sisäasiainministeriö, Rajavartiolaitos
Maa- ja metsätalousministeriö
Senaatti-kiinteistöt
Metsähallitus
	
BO.O2.vanhat.2004.tr.klvRajavartioKiinteistöAsettamispäätöskirje.doc